મોબાઇલ ફોનના કેમેરાનો ઉપયોગ તમે શેના માટે કરો છો તેવો પ્રશ્ન કોઇને કરો તો મોટાભાગના લોકો વિચારમાં પડી જશે.પણ પછી કહેશે કે ફોટો પાડવા અને વિડીયો શુટ કરવા.મોબાઇલના કેમેરા વધુને વધુ હાઇટેક થઇ રહ્યાં છે.મોબાઇલના કેમેરાએ ડિજિટલ કેમેરાની છુટ્ટી કરી દીધી છે તેમ કહી શકાય.મોબાઇલના કેમેરાના સ્માર્ટ ઉપયોગ ઘણા બધા છે.ગુજરાતી,હિન્દી,અંગ્રેજી સહિત દેશ-વિદેશની અનેક ભાષાને અન્ય ભાષામાં ટ્રાન્સલેટ કરતા ગુગલ ટ્રાન્સલેટની તો હવે બધાને ખબર છે.પણ શું તમે જાણો છો કે આ જ કામ મોબાઇલના કેમેરાથી પણ થઇ શકે છે. ગુગલ ટ્રાન્સલેટ (google translate) એપ આ કામ બખુબી કરે છે.